Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A biztosítóintézetekrõl és a biztosítási tevékenységrõl szóló 1995. évi XCVI. törvény (a továbbiakban Bit.)
Paragraph Index: 905

f) a biztosítási szerzõdéssel, létrejöttével, nyilvántartásával, a szolgáltatással összefüggõ összes lényeges tényt és körülményt.” A vállalkozói igazolványban szereplõ személyes adatait a biztosító a Bit. 99. §-a alapján tehát kezelheti. Levelében azt is sérelmezte, hogy a bérgépkocsi igénybejelentéshez mellékelnie kellett elõzõ évi adóbevallását; munkaszerzõdését, mely tartalmazza, hogy a gépkocsi alkalmazási feltétel. A vizsgálat során a korábbi adatvédelmi biztos tájékoztatást kért a biztosító vezérigazgatójától arra vonatkozóan, hogy milyen célból kezeli a biztosító a fenti dokumentációban szereplõ személyes adatokat. A vezérigazgató válaszában kifejtette, hogy az adóbevallás a jövedelem igazolására szolgál, mivel a bírói gyakorlat csak az adózott jövedelmet fogadja el olyannak, amelynek elmaradása folytán a károkozót, illetve a helyette teljesítõ biztosítót helytállási kötelezettség terheli. A biztosító vizsgálja azt is, hogy az igénybevett bérautó költsége arányban áll-e azzal, amilyen jövedelemveszteséget a károsult elszenvedne, ha nem élne ezzel a lehetõséggel. A munkaszerzõdés, pedig azt bizonyítja, hogy a gépkocsi a károsult munkakörében nélkülözhetetlen, alkalmazási feltétel.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes